Id-Direttiva tal-Kummissjoni
tas-16 ta’ Ġunju 1983
li temenda d-Direttiva tal-Kunsill 70/220/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ miżuri li għandhom jittieħdu kontra t-tniġġiż ta’ l-arja b’emissjonijiet minn vetturi b’magna positive-ignition
(83/351/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 100 tiegħu,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Wara li kkunsidra l-opinjoni tal-Kumitat Ekonomiku u Soċjali [3],
Billi l-ewwel programm ta’ azzjoni tal-Komunità Ewropea dwar l-protezzjoni tal-ambjent, approvat mill-Kunsill fit-22 ta’ Novembru 1973, sejjaħ sabiex jittieħed akkont ta’ l-aħħar avvanzi xjentifiċi fil-ġlieda kontra t-tniġġiż tal-atmosfera ikkawżat minn gassijiet emessi minn vetturi bil-mutur, u emenda d-Direttivi li diġà ġew adottati għal dak il-għan;
Billi d-Direttiva 70/220/KEE [4] tipprovdi l-valuri ta’ limitu għal carbon monoxide u emissjonijiet ta’ hydrocarbon mhux maħruq minn dawn il-magni; Billi dawn il-limiti kienu l-ewwel ridotti bid-Direttiva 74/290/KEE [5] u supplimentati, skond id-Direttiva77/102/KEE [6], bil-valuri tal-limitu għall-emissjonijiet permessi ta’ nitrogen oxides; billi l-valuri ta’ limitu għall dawn it-tlett elementi li jinkwinaw kienu tnaqqsu aktar bid-Direttiva 78/665/KEE [7];
Billi avvanzi fid-disinn tal-vetturi issa jippermettu tnaqqis ta’ dawn il-valuri ta’ limitu; billi jidher mixtieq bħala prekawzjoni kontra effetti li jiżvantaġġaw possibbli fuq l-ambjent; billi matul il-perijodu in kunsiderazzjoni dan it-tnaqqis mhux ser jhedded l-għanijiet tal-politika tal-Komunità f’oqsma oħra, u b’mod partikolari f’dak tal-użu razzjonali tal-enerġija;
Billi, minħabba l-użu li qed jiżdied tal-magni diesel f’karozzi u vetturi kummerċjali ħfief, huwa meqjus xieraq illi jitnaqqsu mhux biss emissjonijiet tan-nugrufun, li huma koperti bid-Direttiva 72/306/KEE [8], iżda ukoll l-carbon monoxide, hydrocarbon mhux maħruq u emissjonijiet ta’ nitrogen oxide minn dawn il-magni; billi li wieħed iġib dawn il-magni fl-iskop tad-Direttiva 70/220/KEE jinvolvi emenda għall-parti operazzjonali tal-istess Direttiva; Billi dik l-emenda ukoll għandha effett fuq il-kontenut tal-Anness tekniku; billi l-Kummissjoni ipproponit lill-Kunsill illi fid-Direttiva preżenti hija tadotta fl-istess waqt l-emendi għall-anness tekniku, b’ mod ta’ deroga mill-Artikolu 5 tad-Direttiva 70/220/KEE,
ADOTTA DIN ID-DIRETTIVA:
Artikolu 1
Id-Direttiva 70/220/KEE hija hawn emendata kif ġej:
1. It-Titolu tad-Direttiva 70/220/KEE għandu jiġi mibdul b’dan li ġej:
"Id-Direttiva 70/220/KEE dwar l-approssimazzjoni tal-liġijiet tal-Istati Membri li għandhom x’jaqsmu mal-miżuri li għandhom jittieħdu kontra t-tniġġiż tal-arja minn gassijiet minn vetturi bil-mutur"
.
2. L-Artikolu 1 huwa mibdul b’dan li ġej:
"L-Artikolu 1
Għall-għanijiet ta’ din id-Direttiva, "vettura" tfisser kull vettura b’ magna positive ignition jew b’magna compressionignition, maħsuba għall-użu fit-triq, bil- jew mingħajr bodywork, li għandha mill-inqas erba’ roti, toqol massimu permess ta’ mill-inqas 400 kg u veloċità massima skond id-disinn ugwali għal jew li teċċedi 50 km/siegħa, bl-eċċezzjoni ta’ tratturi u makkinarju għall-agrikoltura u vetturi ta’ xogħlijiet pubbliċi."
3. L-annessi huma mibdula bl-annessi għal din id-Direttiva.
Artikolu 2
1. Mill-1 ta’ Diċembru 1983, l-ebda Stat Membru ma jista’, fuq bażi li għandha x’taqsam mat-tniġġiż tal-arja minn gassijiet minn magna:
- jirrifjuta li jagħti approvazzjoni tat-tip KEE, jew joħroġ dokumenti msemmija fl-aħħar punt tal-Artikolu 10 (1) tad-Direttiva 70/156/KEE, jew jagħti approvazzjoni tat-tip nazzjonali ta’ vettura, jew
- jiprojbixxi d-dħul fis-servizz ta’ dawn il-vetturi,
billi l-livell ta’ inkwinanti gassużi li joħorġu minn dan it-tip ta’ vettura jew minn dawn il-vetturi jikkonforma mar-rekwiżiti tad-Direttiva 70/220/KEE, kif emendat permezz ta’ din id-Direttiva.
2. Mil-1 ta’ Ottubru 1984, l-Istati Membri:
- ma’ jistgħux joħorġu aktar id-dokument li hemm provdut fl-aħħar inċiż tal-Artikolu 10 (1) tad-Direttiva 70/156/KEE rigward tip ta’ vettura li temetti inkwinanti gassużi f’livelli li ma jikkonformawx mar-rekwiżiti tad-Direttiva 70/220/KEE, kif emendat permezz ta’ din id-Direttiva,
- jistgħu jirrifjutaw approvazzjoni tat-tip nazzjonali għal tip ta’ vettura li temetti inkwinanti gassużi f’livelli li ma’ jikkonformawx mar-rekwiżiti tad-Direttiva 70/220/KEE, kif emendat permezz ta’ din id-Direttiva.
3. Mill-1 ta’ Ottubru 1986, Stati Membri jistgħu jiprojbixxu d-dħul fis-servizz ta’ vetturi li jemettu inkwinanti gassużi f’livelli li ma’ jikkonformawx mar-rekwiżiti tad-Direttiva 70/220/KEE, kif emendata permezz ta’ din id-Direttiva.
Artikolu 3
Stati Membri għandhom idaħħlu fis-seħħ id-dispożizzjonijiet neċessarji sabiex jaderixxu ma’ din id-Direttiva mhux aktar tard mit-30 ta’ Novembru 1983 u għandhom immedjatament jinfurmaw il-Kummissjoni b’dan.
Artikolu 4
Din id-Direttiva hija indirizzata lill-Istati Membri.
Magħmula fil-Lussemburgu, fis-16 ta’ Ġunju 1983.